open-index/open-wikipedia-markdown huggingface dataset:
ג'יימס קלארק (פוליטיקאי מאיווה)

**ג'יימס קלארק** (באנגלית: **James Clarke**; 5 ביולי 1812 - 28 ביולי 1850) היה המושל השלישי של טריטוריית איווה מ-18 בנובמבר 1845 עד 3 בדצמבר 1846, ומונה לתפקידו, כדמוקרטי, על ידי הנשיא ג'יימס פולק.

## ביוגרפיה
קלארק נולד ב-5 ביולי 1812 בגרינסבורג, פנסילבניה, והיה מזכיר טריטוריית איווה בין השנים 1839–1841 וראש עיריית ברלינגטון, איווה בין השנים 1844–1845.  קלארק היה חתנו של הנרי דודג', שפורט דודג', איווה, נקרא לכבודו.   מחוז קלארק, איווה נקרא על שמו של ג'יימס קלארק. 

קלארק מונה למושל השלישי של טריטוריית איווה ב-1845. הוא כבר היה מוכר בחוגים פוליטיים מאז שהיה מזכירו הטריטוריאלי של המושל הטריטוריאלי הראשון של איווה, רוברט לוקאס.

קלארק היה מדפיס במקצועו כאשר בשנת 1836 הוא עבר לבלמונט, הבירה החדשה של טריטוריית ויסקונסין.  הוא התחתן עם כריסטיאנה דודג', בתו של המושל הטריטוריאלי הנרי דודג', והפך לספרן טריטוריאלי.

כאשר עברה הבירה הטריטוריאלית מבלמונט לברלינגטון (כיום איווה) עברו בעקבות כך קלארק ומשפחתו, והוא ייסד את העיתון Wisconsin Territorial Gazette and Burlington Advertiser, ב-10 ביולי 1837. 

כאשר הוקמה טריטוריית איווה, הנשיא ואן ביורן מינה את קלארק ל"מזכיר בטריטוריה של איווה", כפי שמוצג בשניים מהמסמכים שנתרמו, מ-27 בנובמבר 1839 ו-19 בפברואר 1840.

עד 1842 עברה הבירה הטריטוריאלית מברלינגטון לאיווה סיטי, שם קלארק סייע למושל לוקאס בעסקים ממשלתיים ופוליטיים. כמה אנשים התנגדו למינויו של קלארק בגלל קשריו האישיים ההדוקים עם משפחת דודג', אבל כראש עיריית ברלינגטון ועורך העיתון ברלינגטון גאזט, קלארק צבר מוניטין של אחד התומכים המובילים להקמת מדינה.

הנשיא פולק מינה את קלארק למושל טריטוריית איווה ב-8 בנובמבר 1845.

קלארק מילא תפקיד מרכזי בהתפתחותה של איווה, ועזר להגדיר את גבולות המדינה ולגבש את המוסכמות החוקתיות הראשונות. ארבעה שבועות בלבד לאחר שקלארק מסר את הודעתו הרשמית האחרונה כמושל בדצמבר 1846, הפכה איווה למדינה ה-29 שהצטרפה לאיחוד.

קלארק חידש את עבודתו כעורך עיתון בברלינגטון. הוא הפך לנשיא הראשון של מועצת בית הספר ברלינגטון ונשאר פעיל בעניינים פוליטיים מקומיים עד שהתרחשה טרגדיה ביולי 1850.

אשתו ובנו התינוק נכנעו למגפת כולרה ששטפה את ברלינגטון וערים אחרות בנהר המיסיסיפי. רק שבועיים לאחר מכן, ב-28 ביולי 1850, קלארק, שהיה רק בן 38, מת גם הוא מכולרה. בני הזוג קלארק קבורים בבית הקברות אספן גרוב, ברלינגטון.

## קישורים חיצוניים
* 

## הערות שוליים

קטגוריה:אמריקאים ילידי פנסילבניה
קטגוריה:מושלי איווה
קטגוריה:ראשי עיריות באיווה
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1812
קטגוריה:אמריקאים שנפטרו ב-1850
המילטון פיש הרביעי

**המילטון פיש הרביעי** או **המילטון פיש הבן** (באנגלית: **Hamilton Fish IV**; 3 ביוני 1926 – 23 ביולי 1996) היה פוליטיקאי אמריקאי, חבר המפלגה הרפובליקנית, שייצג חלקים מאזור עמק ההדסון בניו יורק בבית הנבחרים של ארצות הברית במשך שלוש עשרה קדנציות מ-1969 עד 1995. פיש היה בן למשפחה הפוליטית הבולטת של פיש; סבו (המילטון פיש השני) ואביו (המילטון פיש השלישי) ייצגו את האזור מ-1909 עד 1911 ו-1920 עד 1945, בהתאמה.

## ביוגרפיה
### ראשית חייו
פיש נולד ב-3 ביוני 1926 בוושינגטון הבירה, והיה בנם של גרייס צ'אפין והמילטון פיש השלישי (1888–1991). סביו היו המילטון פיש השני (1849–1936) ואלפרד צ'אפין, שהיו שניהם עורכי דין ופוליטיקאים. הוא היה נינו של המילטון פיש (1808–1893), וצאצא של לואיס מוריס וג'ון קין.

הוא השלים את לימודיו בבית הספר קנט ב-1944 ובאוניברסיטת הרווארד ב-1949. בשנת 1957 קיבל תואר במשפטים מבית הספר למשפטים באוניברסיטת ניו יורק. הוא גם למד בבית הספר הרווארד קנדי. בזמן לימודיו בקולג', היה חבר בעתודת הצי של ארצות הברית מ-1944 עד 1946.

### קריירה
מ-1951 עד 1953 שירת פיש בשירות החוץ של ארצות הברית והוצב כסגן הקונסול באירלנד. הוא עסק בעריכת דין באופן פרטי לפני בחירתו לבית הנבחרים, ובשנת 1961 שימש פיש כעורך דין בוועדת המשפט של מדינת ניו יורק

### הקונגרס של ארצות הברית
פיש הוצב כמועמד המפלגה הרפובליקנית בבחירות לבית הנבחרים ב-1966, אולם הובס בבחירות הכלליות על ידי המועמד הדמוקרטי ג'וזף י. רזניק. בפריימריז הרפובליקני של 1968 ניצח את ג. גורדון לידי, ולאחר מכן ניצח בבחירות הכלליות באותה שנה. הוא כיהן כחבר בית הנבחרים במהלך הקונגרס ה-91, ונבחר מחדש ל-12 הקדנציות הבאות, וכיהן מ-3 בינואר 1969 עד 3 בינואר 1995.

כחבר בוועדת המשפט של בית הנבחרים ב-1974, הצביע בעד שני הסעיפים הראשונים מתוך שלושת סעיפי ההדחה (על שיבוש מהלכי משפט וניצול לרעה של כוח) של הנשיא ריצ'רד ניקסון במהלך תהליך ההדחה נגד ניקסון. 

פיש כיהן פעמיים כמנהל ההדחה בבית הנבחרים, והיה בין אלו שניהלו בהצלחה את התיקים נגד השופטים הארי אי. קלייבורן ואלסי הייסטינגס במשפטי ההדחה שלהם. 

### חיים אישיים
בשנת 1951 התחתן פיש עם ג'וליה מקנזי (1927–1969), שנולדה במונטריאול, קוויבק, והייתה בתה של אליס מקנזי. יחד, הם היו ההורים של:
* המילטון פיש החמישי (נולד ב-1952), שהתמודד לקונגרס ב-1988 וב-1994 כדמוקרטי ללא הצלחה. הוא נשוי לסנדרה הארפר.
* ג'וליה אלכסנדריה "אלכסה" פיש (נולדה ב-1953), שנישאה לתומאס וורד, צאצא של סמואל גריי וורד.
* ניקולס סטויוויסנט פיש (1958–2020), גם הוא דמוקרטי, חבר מועצת העיר פורטלנד 2008–2020.
* פיטר ליווינגסטון פיש (נולד ב-1959)

לאחר מותה של ג'וליה בתאונת דרכים ב-1969, התחתן עם בילי לאסטר קלין (1924–1985), בתם של מיין אי. לאסטר (1903–1972), חוואי בקר, ושל מילדרד (לבית גרינווד) לאסטר (1912). –1987), בשנת 1971. הם נשארו נשואים עד מותה ב-1985. ב-1988, נישא למרי אן טינקלפאו (נולדה ב-1930), סגנית עוזרת מזכיר המסחר בממשלי רייגן ובוש.

פיש, מעשן כבד, פרש מהקונגרס ב-1994, לאחר שאובחן כחולה בסרטן ריאות וסרטן הערמונית. הוא מת בביתו בוושינגטון הבירה ב-23 ביולי 1996, בגיל 70.

## קישורים חיצוניים
* 
* 

## הערות שוליים

קטגוריה:אמריקאים ילידי וושינגטון די. סי.
קטגוריה:בוגרי בית הספר למשפטים באוניברסיטת ניו יורק
קטגוריה:בוגרי בית הספר לממשל באוניברסיטת הרווארד
קטגוריה:עורכי דין אמריקאים במאה ה-20
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1926
קטגוריה:אמריקאים שנפטרו ב-1996
פיליפ ד'אוביניי

**פיליפ ד'אוביניי** (באנגלית: **Philip d'Aubigny;** בערך 1166 – 1236 לערך), אביר אנגלי וצ'נסלור מלכותי. ד'אוביניי היה שומר איי התעלה, מחנכו של הנרי השלישי, מלך אנגליה, אשר נכח בחתימת ה"מגנה כרטה" ואף מוזכר בה. בערוב ימיו היה צליין ובמסעות הצלב עלה לרגל לירושלים, שם נקבר סמוך לכנסיית הקבר. קברו התגלה רק בשנת 1925, בימי המנדט הבריטי על ארץ ישראל, ונשמר היטב בזכות עמדת שמירה עות'מאנית, שהוצבה מעליו בלא ידיעת השומרים.

## חיים וקריירה
לאחר מות אביו, אחיו הבכור של פיליפ, ראלף, ירש אחוזות בבלבואר, אינגלבי, סאקסילבי וברודהולם. אולם, ראלף ערק לצרפת ב-1205. פיליפ ולפחות שניים מאחיו החלו לשרת את רוזן לסטר, רוברט דה ברטויל, ובזכות כך הוא זכה לאחוזת וולתם. פיליפ נכח בחתימת ה"מגנה כרטה", והוא אף מוזכר בה כחבר במפלגת המלך. הוא השתתף במלחמת הברונים הראשונה והנהיג את הכוחות המלכותיים בקנט ובסאסקס. הוא השתתף בקרב לינקולן ב-1217, ופיקד על ספינה במהלך קרב סנדוויץ' מאוחר יותר באותה שנה. בעקבות הניצחון האנגוויני במלחמה, הוא מונה למורהו של הנרי השלישי, מלך אנגליה הצעיר. על תפקידו בחינוך המלך, קיבל ד'אוביניי את האחוזות של צ'וטון מנדיפ ודרום פטרטון בסומרסט, ובאמפטון באוקספורדשייר.

## מוות וקבורה
ממוזער| איור המצבה בה נכתב בלטינית: הנה שוכב פיליפ ד'אוביני, שתנוח נפשו בשלום, אמן")
בשנת 1235 יצא ד'אובני למסע צלב עם אחיו אוליבר. עם זאת שנה לאחר מכן פיליפ מת בארץ הקודש, ונקבר מול כנסיית הקבר בירושלים. המצבה שלו, המציגה את זרועותיו, התגלתה בשנת 1925 במצב מצוין. היא הונמכה מעט מתחת לגובה הרצפה כדי להגן עליה מפני בלאי עתידי וכוסתה על ידי סורג ברזל. בתיעוד הרשמי נכתב:ד'אוביניי היה אדון האחוזה של צ'וטון מנדיפ, דרום פטרטון, באמפטון, וולתם ואינגלבי. מכיוון שפיליפ לא הותיר ילדים לגיטימיים, אחוזתו בדרום פטרטון ורוב אדמותיו בלינקולנשייר הוענקו לאחיינו, ראלף ד'אוביני, אחיו של פיליפ הצעיר.

קובץ:LedgerStone PhilipD'Aubigny Died1236 ChurchOfHolySepulchre Jerusalem BeforeLowering 1925Photo.png|המצבה של פיליפ ד'אוביני, כנסיית הקבר, ירושלים, בתחילת הפעילות להורדתה למצב בטוח מפני שחיקה.
קובץ:LedgerStone PhilipD'Aubigny Died1236 ChurchOfHolySepulchre Jerusalem 1925Photo.png|המצבה של פיליפ ד'אובני, כנסיית הקבר, ירושלים, במפלס התחתון החדש, צולם ב-1925

## משפחה
פיליפ ד'אוביני היה היה אחד מחמשת בניהם של ראלף ד'אובני וסיביל ואלוינס, שביתם אבותיהם היה סנט אובין-ד'אובינה בבריטני, ונכדו של ויליאם ד'אוביני.

אחיו אוליבר נישא לאלמנתו של פיליפ מאוולדקוטס בשנת 1221. לאחר מותו הוריש אדמות באנדרבי בלסטרשייר לקנונים של מנזר קרוקסטון, שם נקבר.

פיליפ היה בן דודו של ויליאם ד'אלביני, אחד מעשרים וחמישה המוציאים לפועל של המגנה כרטה ב-1215.

אדמות ד'אוביני של אינגלבי ודרום פטרטון נשארו בבעלות משפחותיהם עד 1554, אז הוענקו לג'ון בורצ'יר, רוזן באת'.

## קישורים חיצוניים
* 
* גבריאל ברקאי ואלי שילר, כנסיית הקבר בירושלים, אריאל: כתב עת לידיעת ארץ ישראל, 1994
* , ד"ר אילן אבקסיס
* 
## הערות שוליים

קטגוריה:צלבנים
קטגוריה:אנשי ימי הביניים
קטגוריה:אנשי חינוך
קטגוריה:אישים הקבורים בירושלים
קטגוריה:נפטרים ב-1236
אלפרד צ'אפין

**אלפרד קלארק צ'אפין** (באנגלית: **Alfred Clark Chapin**; 8 במרץ 1848 – 2 באוקטובר 1936) היה עורך דין ופוליטיקאי אמריקאי שכיהן כראש עיריית ברוקלין ובמשך שנה אחת כחבר בבית הנבחרים של ארצות הברית מ-1891 עד 1892.

## ביוגרפיה
### ראשית חייו
צ'אפין נולד בסאות' האדלי, מסצ'וסטס ב-8 במרץ 1848 לאפרים אטלס צ'אפין שהיה לו תחומי עניין במסילת הברזל וג'וזפין, לבית קלארק. הייתה לו אחות צעירה אליס צ'אפין שהייתה שחקנית וסופרג'יסטית.

הוא למד בבתי הספר הציבוריים והפרטיים והשלים את לימודיו בוויליאמס קולג' (ויליאמסטאון, מסצ'וסטס) ב-1869, ואת בית הספר למשפטים באוניברסיטת הרווארד ב-1871. הוא התקבל ללשכת עורכי הדין בשנת 1872 והחל לעסוק בכך בעיר ניו יורק עם מגורים בברוקלין.

### קריירה פוליטית
הוא היה חבר ב בשנים 1882 ו-1883, והיה יושב ראש ב-1883. ב-13 בינואר 1882 הוא נפצע באותה תאונת רכבת שבה נהרג סנאטור המדינה ובסטר ואגנר.

הוא היה מבקר מדינת ניו יורק בין השנים 1884 ל-1887, נבחר בבחירות למדינת ניו יורק, 1883 ובבחירות במדינת ניו יורק, 1885.

### כהונה בקונגרס
צ'אפין נבחר כחבר המפלגה הדמוקרטית לקונגרס ה-52 של ארצות הברית כדי למלא את המושב שהתפנה שנגרם כתוצאה מהתפטרותו של דייוויד א. בודי וכיהן מ-3 בנובמבר 1891 עד 16 בנובמבר 1892, אז התפטר.

### אחרית חייו
צ'אפין שימש כנציב הרכבת של מדינת ניו יורק בין השנים 1892 ל-1897, והמשיך בעיסוק בעריכת דין, הוא גם התעניין כלכלית במפעלים שונים. היה לו גם בית קיץ במארי ביי, קוויבק.

### חיים אישיים
ב-20 בפברואר 1884, צ'אפין התחתן עם גרייס סטבינס (1860–1908). היא הייתה בתם של אליס הולמס שיפלין (1838–1913) וראסל סטבינס (1835–1894) ונכדתו של סמואל שיפלין, סופר ואיש עסקים דתי. יחד, הם היו ההורים של:
* גרייס צ'אפין (1885–1960), שנישאה להמילטון פיש השלישי (1888–1991), חבר בבית הנבחרים של ארצות הברית.
* ביאטריס צ'אפין (1889–1932)

לאחר מות אשתו הראשונה ב-1908, הוא התחתן בשנית עם שרלוט (לבית סטורס) מונטנט (1860–1942), אלמנתו של צ'ארלס מונטנט, ב-6 בינואר 1913.

צ'אפין מת במלון ריץ-קרלטון בעת ביקור במונטריאול, קוויבק, קנדה בשנת 1936. גם נכדו של צ'אפין המילטון פיש הרביעי היה חבר בית הנבחרים של ארצות הברית מניו יורק.

## קישורים חיצוניים

* 
* 
* 

## הערות שוליים

קטגוריה:אמריקאים ילידי מסצ'וסטס
קטגוריה:בוגרי בית הספר למשפטים באוניברסיטת הרווארד
קטגוריה:בוגרי ויליאמס קולג'
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1848
קטגוריה:אמריקאים שנפטרו ב-1936
לתך

**לתך** ('אדריב') היא מידת נפח מקראית, ומשמשת בעיקר למדידת תבואה ומוצרים יבשים אחרים.

לתך שווה לחצי כור 5 איפות ו־15 סאים.

## מקור
המידה "לתך" מופיעה בתנ"ך בספר הושע: 

.
כן נזכרה המידה במשנה כמה פעמים כגון במסכת מידות 
וכן בתלמוד מספר פעמים: 

לדעת רבים "לתך" היא מידת נפח.

## שיעור הלתך
על פי התלמוד, לתך שווה לחצי כור או חמש עשרה סאה. בהתאם לכך, ניתן לחשב את נפח הלתך ביחס למידות אחרות:
* 1 לתך = 15 סאה
* 1 לתך = 5 איפה
* 1 לתך = 90 קב

### ערכו של הלתך במידות ימינו
קיימות דעות שונות לגבי הערך המדויק של הלתך במידות ימינו. הדבר נובע ממחלוקת קדומה יותר בשיעור מידת הרביעית:
* לדעת רבי חיים נאה שיעורה הוא 124.42 ליטר
* לדעת החזון איש שיעורה 214.99 ליטר

## לקריאה נוספת
* הרב חיים פנחס בניש, מידות ושיעורי תורה, מהדורה שלישית, בני ברק תשמ"ז

## קישורים חיצוניים
* מידות ומשקלות בהלכה, שיעור מאת הרב יוסף צבי רימון, אתר ישיבה

## הערות שוליים

קטגוריה:יחידות מידה קדומות
קטגוריה:יחידות מידה: נפח
ריפליי

**ריפליי** (**Replay**) היא חברת עיצוב אופנה איטלקית שהוקמה בשנת 1978. היא ידועה ביותר בבגדיה המותאמים לפלח השוק הצעיר, במיוחד ג'ינסים, אך היא מוכרת כיום מוצרים רבים נוספים כמו הלבשה תחתונה, מוצרי הבישום וביגוד נוספים .

## רקע
מקור שם המותג פצח ב־1978, במהלך המונדיאל בארגנטינה, קלאודיו בוזיול, יזם איטלקי צפה לראשונה בחייו במונח "re-play" שהופיע במסכי האצטדיונים ומצא במונח זה כשם מדויק למוצר אותו התעניין לשווק, שילוב של בגד קלאסי באופן מודרני וחדשני, כך נוצרו בגדי הג'ינס והקז'ואל החכמים המהווים היום 85% ממרווחי החברה ומהווים כמוצר הדגל שלה.
כיום, מוצרי החברה נמכרים ביותר מ-50 מדינות בכל רחבי העולם.
הרשת "Replay" כוללת 105 חנויות עצמאיות, וברשת הפצה סיטונאית עם מעל לכ-4,000 נקודות מכירה רב-מותגיות ברחבי העולם.

לאורך השנים צברה שם עולמי וב-2019 אף חתמה על חוזה עם נבחרת הכדורגל הצרפתית פריז סן-ז'רמן על ייצור קו בגדים חדש בשיתופה, חוזה שנחתם מחדש בין שני הצדדים ב־2021 למשך 4 שנים.

## פעילות בישראל
בישראל, קיימים כ-23 סניפי רשת של החברה כאשר האחרון הוכרז באוגוסט 2024 בקניון עופר ברחובות.
כמו כן, מוצרי החברה נמכרים גם ברשת החנויות אינטר ג'ינס.

## קישורים חיצוניים
* 

## הערות שוליים

קטגוריה:חברות אופנה איטלקיות
שמלה כחולה

**שמלה כחולה** הוא שיר של הזמר הישראלי לירן דנינו. השיר נכתב על ידי משה יהודה, הולחן בידי סתיו שמש, עובד והופק בידי אורי אבני, ויצא לאור ב-6 באוגוסט 2013.

## מיקומי שיא
### מצעדים שבועיים

## הערות שוליים

קטגוריה:לירן דנינו
קטגוריה:שירי לירן דנינו
הכיבוש המוסלמי של טרנסאוקסאניה

ממוזער|317x317 פיקסלים|קברו של קותם איבן אל-עבאס בסמרקנד, אוזבקיסטן העכשווית. קותם היה בן דודו של מוחמד, והוא מת במהלך המצור המוסלמי על סמרקנד בהנהגתו של סעיד איבן עותמאן איבן עפן. אתר זה מכונה בפי המקומיים "שאה-אי-זינדה", כלומר "המלך החי".
ממוזער|320x320 פיקסלים|השער העתיק של בוכרה ממנו נכנסו המוסלמים לעיר זמן קצר לאחר שנפלה בידהם
**הכיבוש המוסלמי של [[טרנסאוקסאניה]]** (בטורקית: Müslümanların Maveraünnehir'i fethi), או **הכיבוש הערבי של טרנסאוקסיאנה**, מתייחס לסדרה של מערכות ומבצעים צבאיים שערכו המוסלמים לכיבוש אזור טרנסאוקסיאנה תחת שלטון הח'ליפות האומיית, ולאחר מכן תחת הח'ליפות העבאסית, לאחר שהשלטון המוסלמי באזור עבר לבני עבאס. טרנסאוקסיאנה ("עבר הנהר") מתייחסת לאותם מחוזות ושטחים הממוקמים מעבר לנהר אמו דריה (בערבית: جيحون (ג'יחון); בטורקמנית: Amyderýa), אשר היווה גבול היסטורי בין העמים דוברי הפרסית לבין העמים דוברי הטורקית, כלומר בין איראן לטוראן (כינוי פרסי לאזורים שממזרח לאיראן).

הכיבושים החלו במטרה לחסל את שרידי השושלת הסאסאנית הפרסית, אשר נמלטו לאמירויות טורקיות שכנות שהיו משועבדות בעבר לאימפריה, ובכך למנוע מהם לשוב ולסכן את ההישגים האסלאמיים בפרס. המבצעים הראשונים יצאו לדרך במהלך תקופת החליף עומר איבן אל-ח'טאב, לאחר שיזדגרד השלישי, מלך פרס ('השאה'), נמלט מפני הכובשים המוסלמים ופנה לח'אגאן הטורקי שיחוש לעזרתו. ואכן הוא גייס צבא ותקף איתו את המוסלמים בחוראסאן. במסגרת הברית, השניים ניסו להיאבק יחד בצבאות הח'ליפות, אך נכשלו, והח'אגאן נסוג לאחר שנודע לו שהמוסלמים לא יעברו את נהר אמו דריה, בהתאם להנחיות עומר.

לאחר תקופת ארבעת הח'ליפים הראשונים, המוסלמים היו טרודים במשך תקופה ארוכה במרידות וסכסוכים פנימיים שפקדו את חלקה המזרחי של המדינה האסלאמית, מה שמנע מהם להרחיב את כיבושיהם. המצב השתנה כאשר עבד אל-מלק איבן מרואן תפס את השלטון בשנת 685. תחת שלטונו, התרחשו כיבושים מסוימים בטרנסאוקסיאנה, אך הם לא היו משמעותיים בשל התמקדותו בבעיות פנימיות. הכיבושים הרציניים החלו כאשר מינה אל-חג'אג' איבן יוסוף אל-תקפי את המצביא קוטאיבה איבן מוסלים לשליט ח'וראסאן בשנת 705. קוטאיבה הוביל מסעות כיבוש במשך עשר שנים (705–715), וכבש שטחים נרחבים באזור. צעדיו של קוטאיבה איבן מוסלים בכיבוש טרנסאוקסיאנה - לאורך תקופה של עשר שנים - עברו ארבעה שלבים, שבכל אחד מהם השיג כיבוש סופי של אזור גאוגרפי רחב, וגרם לאיסלמיזציה של המקום.

עם מותו של קוטאיבה נעצרו הכיבושים בטרנסאוקסיאנה בנקודה בה עזב אותם, והמצביאים שבאו אחריו התמקדו בייצוב השלטון ובדיכוי מרידות. הכיבושים חודשו לאחר נפילת הח'ליפות האומיית ועליית הח'ליפות העבאסית, כאשר אבו מוסלים אל-חוראסאני הוביל מסעות מלחמה לפאתי אזור סין בהוראת החליף אל-מנצור. קרב נהר טלס (או קרב ארתלך) בין האימפריה הסינית תחת שושלת טאנג לבין הח'ליפות העבאסית היה הקרב הגדול האחרון שנערך באזור, והביא לסיום השפעתה של סין בטרנסאוקסיאנה, בעוד שהאסלאם התבסס באזור ונהפך לדת הדומיננטית.

אזור טרנסאוקסיאנה היה מהקשים ביותר לכיבוש עבור המוסלמים, במיוחד בשל העמים הטורקיים שהתגוררו בו, שחלקם הם ההונים הידועים כמלומדי מלחמה, וכן ההפטליטים והשבטים הטורקיים האחרים. עם הכיבושים, רוב השבטים הטורקיים אוסלמו, והפכו לחלק בלתי נפרד מהעולם המוסלמי, לצד העמים הערבים, הפרסים, והברברים. במהלך התקופה העבאסית, הפך האזור למרכז תרבותי חשוב, וערים כמו בוכרה, סמרקנד, מרוו, סרחס ועוד ערים נוספות הפכו למוקדי ידע ותרבות אסלאמית.

## הערות שוליים

קטגוריה:האימפריה המוסלמית
כיבוש
ג'ורג' בלדוק

**ג'ורג' הנרי איבור בלדוק** (באנגלית: **George Henry Ivor Baldock**; ביוונית: **Τζορτζ Μπάλντοκ**; 9 במרץ 1993 – 9 באוקטובר 2024) היה כדורגלן אנגלי-יווני ששיחק בעמדת המגן הימני.

## קריירת מועדונים
בלדוק החל את הקריירה בקבוצת מילטון קינס דונס, ממנה הושאל לקבוצות נורת'האמפטון טאון, טאמוורת', איי. בי. וי. ואוקספורד יונייטד. בהמשך שיחק בשפילד יונייטד במסגרת הפרמייר ליג והפוטבול ליג צ'מפיונשיפ.

ב-29 במאי 2024 חתם על חוזה לשלוש שנים בפנאתינאיקוס מליגת העל היוונית. בסך הכל ערך שלוש הופעות ליגה במדי המועדון עד למותו.

## קריירה בין-לאומית
בלדוק היה ממוצא יווני דרך סבתו, והיה רשאי לייצג את נבחרות יוון ואנגליה. ב-27 במאי 2022 זומן לראשונה לסגל נבחרת יוון על-ידי המאמן גוסטבו פוייט, לקראת משחקי ליגת האומות 2022/2023 בחודש יוני. ב-2 ביוני ערך את הופעת הבכורה שלו בנבחרת, בניצחון 1-0 על נבחרת צפון אירלנד.

## חיים אישיים ומותו
אחיו הוא הכדורגלן סם בלדוק .

ב-9 באוקטובר 2024, בגיל 31, נמצא בלדוק מת בבריכה שבביתו.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלנים יוונים
קטגוריה:מגני כדורגל יוונים
קטגוריה:כדורגלני מילטון קינס דונס
קטגוריה:כדורגלני נורת'האמפטון טאון
קטגוריה:כדורגלני איי. בי. וי.
קטגוריה:כדורגלני שפילד יונייטד
קטגוריה:כדורגלני פנאתינאיקוס
קטגוריה:כדורגלני נבחרת יוון
קטגוריה:כדורגלנים שמתו במהלך הקריירה
קטגוריה:אנגלים שנולדו ב-1993
קטגוריה:יוונים שנולדו ב-1993
קטגוריה:אנגלים שנפטרו ב-2024
קטגוריה:יוונים שנפטרו ב-2024
זיגי בדיבאנגה

**זיגי בדיבאנגה** (בצרפתית: **Ziguy Badibanga**; נולד ב-26 בנובמבר 1991 באוור שבבלגיה) הוא כדורגלן בלגי המשחק בעמדת קשר הכנף.

## קריירת מועדונים
בדיבאנגה נולד בבלגיה, ושיחק בקבוצות אנדרלכט, דה חראפסחאפ, שרלרואה, ארגוטליס, אסטרס טריפוליס, אומוניה ניקוסיה, שריף טירספול, אורדבסי שימקנט, שחטר קראגנדי, לאריסה, אנגניסי קרדיצה וצ'רנומורץ אודסה.

ב-9 באוקטובר 2024 חתם בבני יהודה תל אביב מהליגה הלאומית. ב-5 בפברואר 2025 חתם בהפועל עפולה.

## קריירה בינלאומית
בדיבאנגה שיחק בנבחרת בלגיה עד גיל 21.

## תארים
;אנדרלכט
* אליפות בלגיה (1): 2009/2010

## קישורים חיצוניים

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני אנדרלכט
קטגוריה:כדורגלני דה חראפסחאפ
קטגוריה:כדורגלני שרלרואה
קטגוריה:כדורגלני ארגוטליס
קטגוריה:כדורגלני אסטרס טריפוליס
קטגוריה:כדורגלני אומוניה ניקוסיה
קטגוריה:כדורגלני שריף טירספול
קטגוריה:כדורגלני אורדבסי
קטגוריה:כדורגלני שחטר קראגנדי
קטגוריה:כדורגלני לאריסה
קטגוריה:כדורגלני צ'רנומורץ אודסה
קטגוריה:כדורגלני בני יהודה תל אביב
קטגוריה:כדורגלני הפועל עפולה
קטגוריה:כדורגלנים זרים בישראל
קטגוריה:בלגים שנולדו ב-1991
חיל הנחתים האוקראיני

**חיל הנחתים של אוקראינה** (באוקראינית: **Корпус морської піхоти України**; מילולית "חיל הרגלים האמפיבי של אוקראינה") הוא זרוע הנחתים ב המתמחה בלוחמת חיל רגלים ימית (הגנה על ספינות ותקיפתן) ולוחמה אמפיבית (באמצעות נחיתה מן הים). 

עד לשנת 2023 החיל היה כפוף לזרוע כוחות החופים של הצי האוקראיני (בדומה לחיל הנחתים הרוסי) אך כיום הוא זרוע נפרדת ועצמאית. בנוסף, באותה עת אוחדו החטיבות הלוחמות ('עצמאיות' לשעבר) וחטיבות הסיוע תחת **הקורפוס האמפיבי ה-30** שהפך לזרוע המבצעית המתמרנת של החיל. 

## היסטוריה
שורשי חיל הנחתים האוקראיני מצויים בהקמת **חיל הרגלים של צי הים השחור** ב-23 במאי 1918, כוח בגודל של חטיבה שהורכבה משלושה רגימנטים רגליים להגנה על מתקני וכלי שיט של הצי, איוש מבצרי חוף וביצוע תקיפות אמפיביות לפי צורך. עם קבלת עצמאותה של אוקראינה וחלוקת היחידות הצבאיות של הצבא הסובייטי לשעבר, גדוד הנחתים ה-880 שהוצב בסבסטופול נשבע אמונים לאוקראינה בפברואר 1992, אך לא הייתה אפשרות להעבירו לפיקוד הכוחות האוקראינים והוא פורק. 

ב-1 ביולי 1993, אחרי שהוקם חיל הים האוקראיני, נוצר "גדוד הנחתים העצמאי ה-27" בסבסטופול על בסיס חיילי צי הים השחור שרצו לשרת את הכוחות האוקראינים. ב-1998 החיל התעצב ככוח לחימה שהורכב משלושה גדודי תקיפה אווירית (אחד מהם גדוד סיור), שני גדודי ארטילריה, גדוד נגד מטוסים, גדוד נגד טנקים, גדוד הנדסה ופלוגת קשר.

בשנת 2023 עברו כוחות הנחתים האוקראינים שינוי משמעותי; דיוויזיית הנחתים שהייתה עד אז תחת פיקוד כוחות החוף של הצי האוקראיני הפכה לחיל נפרד תחת פיקוד מפקדת הכוחות המזוינים. בנוסף, היחידות המתמרנות (בהן יחידות לוחמות וסיוע) אורגנו יחד תחת פיקוד קורפוס הנחתים ה-30 החדש שהוקם, מהלך דומה לארגון מחדש של זרוע כוחות התקיפה האווירית של אוקראינה והקמת קורפוס התקיפה האווירית השביעי.

## מבנה
280px|ממוזער|נחתים מגדוד הנחתים הראשון, חטיבת הנחתים ה-36, במהלך אימון, 2016
30px **מפקדת חיל הנחתים**
:20px **מרכז אימון והכשרת נחתים ה-241**
:20px **מרכז גיוס חיל הנחתים**
:20px **מכללת חיל הנחתים**

### הקורפוס האמפיבי ה-30
:20px **חטיבת הנחתים ה-35**
:20px **חטיבת הנחתים ה-36**
:20px **חטיבת הנחתים ה-37**
:20px **חטיבת הנחתים ה-38**
:20px **חטיבת ארטילריית הנחתים ה-406**
:20px **חטיבת ארטילריית הנחתים ה-32**
:20px **גדוד סיור כוח הנחתים ה-104**
:20px **גדוד הגנה אווירית הנחתים ה-7**
:20px **חטיבת ההגנה הטריטוריאלית (נחתים) ה-124**
:20px **חטיבת ההגנה הטריטוריאלית (נחתים) ה-126**
:20px **רגימנט כטב"מי תקיפה ה-414**
: **רגימנט סיוע שירות ה-15**

## ראו גם
* חיל הנחתים הרוסי

## קישורים חיצוניים

* 
* 
* 

## הערות שוליים

קטגוריה:הכוחות המזוינים של אוקראינה
אוקראינה
קטגוריה:חיל רגלים
ויליאם וו. קמפבל

**ויליאם וולאס קמפבל** (באנגלית: **William Wallace Campbell**; 10 ביוני 1806 – 7 בספטמבר 1881) היה סופר, היסטוריון, עורך דין ופוליטיקאי אמריקאי מניו יורק.

## ביוגרפיה
קמפבל נולד ב-10 ביוני 1806 בצ'רי ואלי, מחוז אוטסגו, ניו יורק, והיה בנו של השופט ג'יימס ס. קמפבל, ונכדם של קולונל מלחמת העצמאות האמריקאית סמואל קמפבל וג'יין קמפבל. הוא למד בבתי הספר הציבוריים, וסיים את לימודיו ביוניון קולג' ב-1827. הוא למד משפטים, התקבל ללשכת עורכי הדין ב-1831, והחל לעסוק בכך בעיר ניו יורק.

הוא נבחר מטעם המפלגה האמריקאית לקונגרס ה-29 של ארצות הברית, וכיהן בתפקידו מ-4 במרץ 1845 ועד 3 במרץ 1847.

הוא היה שופט בבית המשפט העליון של ניו יורק בין השנים 1849 ל-1855. הוא היה שופט של בית המשפט העליון בניו יורק בין השנים 1857 ל-1865, ושופט בעצמו של בית המשפט לערעורים בניו יורק ב-1865.

הוא היה חבר רפובליקני ב ב-1869.

הוא היה סופר ועסק ביצירה היסטורית.

הוא נפטר ב-7 בספטמבר 1881 בצ'רי ואלי, ניו יורק, ונקבר בבית העלמין של צ'רי ואלי.

מודד מדינת ניו יורק ויליאם קמפבל היה דודו.

## קישורים חיצוניים
*
* 

קטגוריה:אמריקאים ילידי מדינת ניו יורק
קטגוריה:בוגרי מכללת יוניון
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1806
קטגוריה:אמריקאים שנפטרו ב-1881
Angelique

"**Angelique**" (בעברית: "**אנג'ליק**") הוא שיר שהוקלט על ידי הזמר הדני דריו קמפוטו. השיר, שנכתב על ידי אקסל ו. רזמוסן, ייצג את דנמרק באירוויזיון 1961.

## רקע
במרכז מילות השיר עומד אדם הפונה לאהובתו ומנסה לתאר לה את אהבתו כלפיה.

## באירוויזיון

ב-18 במרץ 1961, ליל האירוויזיון, שר קמפוטו 13 בסדר ההופעות, לפני לוקסמבורג ואחרי נורווגיה. לבסוף הגיע השיר למקום החמישי עם 12 נקודות.

## הערות שוליים

קטגוריה:שירי אירוויזיון 1961
קטגוריה:שירי דנמרק באירוויזיון
קטגוריה:שירים בדנית
קטגוריה:שירי אהבה
ג'יימס קלינטון (פוליטיקאי)

**ג'יימס גרהאם קלינטון** (באנגלית: **James Graham Clinton**; 2 בינואר 1804 - 28 במאי 1849) היה עורך דין ופוליטיקאי אמריקאי. הוא כיהן שתי קדנציות כחבר בית הנבחרים של ארצות הברית מניו יורק מ-1841 עד 1845.

## ביוגרפיה
### ראשית חייו
קלינטון נולד בליטל בריטיין, ניו יורק, ב-2 בינואר 1804, הוא היה בנם של מרי ליטל (1768–1835) ושל הגנרל ג'יימס קלינטון (1736–1812), מייג'ור גנרל במלחמת העצמאות האמריקאית. הוא היה אח למחצה של דוויט קלינטון (1769–1828), מושל ניו יורק השישי, וג'ורג' קלינטון הבן (1771–1809), חבר בית הנבחרים של ארצות הברית, דרך נישואיו הראשונים של אביו למרי דה וויט (1737–1795). דודו היה ג'ורג' קלינטון (1739–1812), שכיהן כמושל הראשון והשלישי של ניו יורק בין השנים 1777 ל-1795 וסגן נשיא ארצות הברית בין השנים 1805–1812. סבו היה קולונל צ'ארלס קלינטון (1690–1773), קולונל אנגלו-אירי במהלך מלחמת הצרפתים והאינדיאנים.

קלינטון למד בבתי הספר הציבוריים ובאקדמיית ניובורג. הוא למד משפטים, התקבל ללשכת עורכי הדין ב-1823 ועסק בכך בניובורג.

### קריירה
קלינטון שימש כמנהל מחוז אורנג' ב-Chancery, ושופט של בית המשפט המחוזי בתביעות נפוצות.

הוא שימש כמנהל של חברת ציד הלווייתנים של ניובורג ושל הרכבת של דלאוור והדסון. קלינטון היה גם קולונל במיליציה של ניו יורק.

קלינטון נבחר כדמוקרטי לקונגרסים ה-27 וה-28, וכיהן מ-4 במרץ 1841 עד 3 במרץ 1845.  הוא כיהן כיו"ר הוועדה להוצאות ציבוריות (הקונגרס ה-28).  הוא לא הועמד לבחירה מחדש ב-1844, וחזר לעסוק בעריכת דין.

### מוות וקבורה
קלינטון מת בניו יורק ב-28 במאי 1849, בגיל 45. הוא נקבר בבית הקברות המשפחתי בליטל בריטיין, ונקבר מחדש בבית הקברות וודלאון בניו וינדזור.

## קישורים חיצוניים
*
* 

## הערות שוליים

קטגוריה:אמריקאים ילידי מדינת ניו יורק
קטגוריה:עורכי דין אמריקאים במאה ה-19
קטגוריה:שופטי בתי המשפט של מדינת ניו יורק
קטגוריה:אמריקאים ממוצא אנגלי
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1804
קטגוריה:אמריקאים שנפטרו ב-1849
סיירוס מק'קורמיק

**סיירוס הול מק'קורמיק** (באנגלית: **Cyrus McCormick**; 15 בפברואר 1809 – 13 במאי 1884) היה ממציא ואיש עסקים אמריקאי שהקים את חברת המקצרות מק'קורמיק, שלימים הפכה לחלק מחברות המקצרות הבינלאומית (International Harvester Company) ב-1902. נולד בהרי בלו רידג' בווירג'יניה, אך בהמשך הוא ורבים מבני משפחתו היו לתושבים בולטים של שיקגו. מק'קורמיק ידוע כממציא היחיד של המקצרה.

עם זאת, הוא היה אחד מכמה מהנדסי תכנון שייצרו דגמים מוצלחים בשנות השלושים של המאה ה-19. לפני המצאתו, אביו, רוברט מק'קורמיק ג'וניור, בסיועו של ג'ו אנדרסון, עבד אפרו-אמריקאי של המשפחה, עבדו על פיתוחים במשך כשני עשורים. בנוסף להמצאתו הקים חברה מודרנית, עם ייצור, שיווק וכוח מכירות לשיווק מוצריו.

## קישורים חיצוניים

* 

## הערות שוליים

קטגוריה:אמריקאים ילידי וירג'יניה
קטגוריה:חברי האקדמיה הצרפתית למדעים
קטגוריה:מעוטרי אות לגיון הכבוד
קטגוריה:חברי היכל התהילה הלאומי של הממציאים
קטגוריה:אמריקאים שנולדו ב-1809
קטגוריה:אמריקאים שנפטרו ב-1884
אלן פרטרידג'

ממוזער|267x267 פיקסלים| פסל של אלן פרטרידג' בנוריץ'
**אלן גורדון פרטרידג**' (באנגלית: **Alan Gordon Partridge**) היא דמות בדיונית קומית המגולמת על ידי השחקן האנגלי סטיב קוגן. הדמות היא פארודיה על מגישי טלוויזיה בריטיים שונים.

הדמות הופיעה לאורך השנים בסדרות טלוויזיה, תוכניות רדיו, ספרים, פודקאסטים וסרטים רבים.

בסקר משנת 2001 של ערוץ 4 הבריטי דמותו של אלן פרטרידג' נבחרה במקום השביעי ברשימת 100 דמויות הטלוויזיה הגדולות ביותר בכל הזמנים.

## אישיות
אלן פרטרידג' הוא מגיש טלוויזיה ומנחה רדיו חסר טאקט ויהיר. חוסר המודעות העצמית של פרטרידג' גורם לו לעיתים רבות לקיים מספר רב של אינטראקציות מביכות אשר לעיתים רבות פוגעות באנשים עימם הוא מדבר.

## רקע
הדמות נוצרה ב-1991 על ידי סטיב קוגן וארמנדו ינוצ'י. הדמות הופיעה לראשונה בשנת 1991 בתוכנית הרדיו "On the Hour" בערוץ BBC4 כפארודיה על האישיות הפומפוזית של מגישי טלוויזיה בריטים שונים.

הדמות הופיעה לראשונה בטלוויזיה בשנת 1994 בתוכנית החדשות הסאטירית "The Day Today" בה פרטרידג היה מגיש ספורט.

בשנת 1997 הדמות כיכבה בסיטקום "אני אלן פרטרידג'" אשר התמקדה בחייו של פרטרידג' בעקבות שערורייה ציבורית שהובילה לפיטוריו מהטלוויזיה ואשר בעקבותה הוא הפך לדי ג'יי ממורמר בתוכנית רדיו אזורית בעיר נוריץ'. הסדרה זכתה בשני פרסי באפט"א.

בשנת 2013 הדמות כיכבה בסרט הקומי "Alan Partridge: Alpha Papa" בה פרטרידג' הופך לבן ערובה בתחנת הרדיו בה הוא עובד.

בשנת 2019 הדמות כיכבה בתוכנית החדשות הסאטירית "This Time with Alan Partridge".

## הופעות

### הופעות אורח

### ספרים

### תוכניות ספיישל שיצאו ל-DVD

## קישורים חיצוניים

## הערות שוליים

קטגוריה:עיתונאים בדיוניים
קטגוריה:דמויות טלוויזיוניות
מייק קיהו

**מייקל ליאו קיהו** (באנגלית: **Michael Leo Kehoe**; נולד ב-17 בינואר 1962) הוא פוליטיקאי אמריקאי המכהן כמושל ה־58 של מדינת מיזורי, מאז ינואר 2025. קודם לכן, בין השנים 2025-2018, כיהן כסגן המושל ה־48 של מיזורי תחת מייק פרסון. קיהו היה חבר הסנאט של מיזורי בין השנים 2011–2018, ובשלוש השנים האחרונות לכהונתו שם היה מנהיג סיעת הרוב.

## ביוגרפיה
קיהו נולד וגדל בסנט לואיס, שם התחנך אצל אם חד-הורית. הוא הצעיר מבין ששת אחיו. אביו נטש את משפחתו כאשר היה בן שנה בלבד. קיהו למד בבית הספר התיכון צ'אמינייד קולג'. בשנת 2005 מונה קיהו למועצת הכבישים והתחבורה של מיזורי בידי מושל מיזורי מאט בלאנט. ההתמודדות הראשונה שלו למשרה ציבורית הייתה בשנת 2010, כאשר התמודד על ייצוג מחוז הבחירה השישי בסנאט של מיזורי. בבחירות מקדימות צמודות להחלפת הסנאטור הפורש קרל פוגל, הוא גבר על שלושת יריביו והעפיל לבחירות הכלליות בנובמבר אותה שנה, שם נבחר ללא התנגדות.

באמצע 2018 התפטר מתפקידו מושל מיזורי אריק גרייטנס והוא הוחלף בהתאם לחוק בידי סגנו מייק פרסון. ב-18 ביוני 2018 מונה קיהו לסגן המושל החדש על ידי פרסון. על המינוי האפיל חוסר ודאות משפטית, שכן חוק מדינתי – שאינו חוקת המדינה – קובע כי ביכולת המושל למלא את כל המשרות הפנויות "פרט למשרות סגן המושל, חברי הסנאט וחברי בית הנבחרים המדינתי, שריפים ורושמי מסמכים בעיריית סנט לואיס". לעומת זאת, חוקת מיזורי קובעת כי "המושל ימלא את כל המשרות הפנויות בתפקידים ציבוריים אלא אם כן נקבע אחרת בחוק, ומינוייו יכהנו עד אשר ייבחרו כדין יורשיהם". המושל פרסון הצהיר כי החוקה העניקה לו את הסמכות למנות את קיהו לסגנו. בעקבות היותו של החוק המדינתי מעורפל וחסר שיניים, הדמוקרטים במיזורי הפסידו בעתירה שהגישו לבית משפט מחוזי פדרלי במחוז קול. הדמוקרטים ערערו על הפסיקה והסוגיה הובאה לפתחו של בית המשפט העליון במיזורי, וב-16 באפריל 2019 אושר המינוי בידי שופטי בית המשפט העליון.

בבחירות 2020 התמודד לראשונה לכהונה מלאה כסגן מושל מיזורי מול יריבתו הדמוקרטית אליסיה קנדי. הוא גרף 58.4% מקולות הבוחרים וניצח בבחירות.

במרץ 2021 הכריז קיהו על כוונתו להתמודד על תפקיד המושל בבחירות 2024. נכון ליולי 2024 הוא גייס קרוב ל-13 מיליון דולר אמריקאי, וקיבל תרומות משמעותיות מעסקים שהציעו הצעות לחוזי מדינה ומאיש העסקים רקס סינקפילד. בבחירות המקדימות של המפלגה הרפובליקנית גרף 39.4% מהקולות ונבחר למועמד מפלגתו. בבחירות הכלליות התמודד מול מנהיגת המיעוט בבית הנבחרים של מיזורי, קריסטל קווייד, אותה ניצח עם כ-59% מקולות הבוחרים.

## קישורים חיצוניים

* 

## הערות שוליים

קטגוריה:אמריקאים ילידי מיזורי
קטגוריה:סנט לואיס: אישים
קטגוריה:סגני מושלי מיזורי
קטגוריה:חברי האספה הכללית של מיזורי
קטגוריה:מושלי מיזורי
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1962
ג'ורג' קלינטון הבן

**ג'ורג' קלינטון הבן** (באנגלית: ****; 6 ביוני 1771 - 16 בספטמבר 1809) היה פוליטיקאי ועורך דין אמריקאי שכיהן כחבר בית הנבחרים של ארצות הברית מניו יורק בין השנים 1805 ל-1809.

## ביוגרפיה
### ראשית חייו
קלינטון נולד בעיר ניו יורק ב-6 ביוני 1771, והיה בנם של מרי דה ויט וג'יימס קלינטון, מייג'ור גנרל במלחמת העצמאות האמריקאית. הוא היה אחיו של דוויט קלינטון (1769–1828), מושל ניו יורק השישי, ואחיו למחצה של ג'יימס גרהאם קלינטון, גם הוא חבר בית הנבחרים.

הוא היה אחיינו של ג'ורג' קלינטון (1739–1812), שכיהן כמושל ניו יורק הראשון והשלישי בין השנים 1777 ל-1795 וסגן נשיא ארצות הברית בין השנים 1805–1812. סבו היה קולונל צ'ארלס קלינטון (1690–1773), קולונל אנגלו-אירי במהלך מלחמת הצרפתים והאינדיאנים.

ב-1793 השלים את לימודיו בקולג' קולומביה, למד משפטים והפך לעורך דין.

### קריירה
הוא עבד בחקלאות ובעסקים בעיר ניו יורק ובניו וינדזור, והיה חלק מתאגיד של Newburgh and Cochecton Turnpike Company.

### פוליטיקה
קלינטון היה חבר מוקדם בארגון טמאני הול, ואף כיהן כאחד המנהיגים שלו. הוא היה ציר לוועידה החוקתית של מדינת ניו יורק בשנת 1801. בהתארגנות פוליטית ובכנסים, ג'ורג' קלינטון הבן היה מוביל ומנהיג של בעלי בריתו של דודו ג'ורג', בניגוד לתומכיו של ארון בר, כאשר שתי הקבוצות נלחמו על עליונות במפלגה הדמוקרטית-רפובליקנית.

הוא כיהן ב מ-1804 עד 1805. הוא נבחר לבית הנבחרים של ארצות הברית כדמוקרטי-רפובליקני כדי למלא את המושב שהתפנה כאשר סמואל מיצ'יל התפטר כדי להיבחר לסנאט של ארצות הברית. לאחר מכן נבחר לשתי קדנציות מלאות, וכיהן מ-14 בפברואר 1805 עד 3 במרץ 1809.

בהיותו בקונגרס ג'ורג' קלינטון היה אחד החותמים על מסמך המחאה על אספת הבחירה אשר מינה את ג'יימס מדיסון כמועמד הדמוקרטים-רפובליקנים לנשיאות בבחירות 1808.

### חיים אישיים
בשנת 1801 התחתן ג'ורג' קלינטון עם האנה פרנקלין (1780–1843). אשתו הייתה אחותה של אשתו הראשונה של דוויט קלינטון, מרי פרנקלין, וצאצאית של ג'ון בואן ואליזבת פונס. נולדו להם שלושה ילדים:
* מרי קרוליין קלינטון (1802–1870), שנישאה להנרי אוברינג
* פרנקלין קלינטון, שמת בילדותו
* ג'וליה מטילדה קלינטון (נפטרה ב-1880), שנישאה לראשונה לג'ורג' ק. טולמדג'. מאוחר יותר היא נישאה לג'יימס פוסטר הבן

ג'ורג' קלינטון מת בביתו באזור בלומינגדייל בעיר ניו יורק, בן 38, ב-16 בספטמבר 1809.

## קישורים חיצוניים
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:אמריקאים ממוצא אנגלי
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1771
קטגוריה:אמריקאים שנפטרו ב-1809
מיכל (אלבום של אליאב זוהר)

"**מיכל**" הוא אלבום הבכורה של הזמר-יוצר הישראלי אליאב זוהר, שיצא לאור ביולי 2023.

## מידע כללי
ב-31 ביולי 2023 הוציא אליאב זוהר את אלבום הבכורה שלו "מיכל".

מבקר המוזיקה אריה ברמן כתב עליו כי "אין ספק שזוהר הפגין לא רק כישרון כתיבה אלא גם יכולת לגעת בלב אנשים ולמצוא את הדרך לאוזן הישראלית – ויעידו על כך ההשמעות ביוטיוב וההצלחה בטלוויזיה".

## רשימת רצועות

## קישורים חיצוניים
* מיכל באתר ספוטיפיי

## הערות שוליים

קטגוריה:אלבומי בכורה מ-2023
קטגוריה:אלבומים בעברית
Girl from the North Country

"**Girl from the North Country**" (ידוע גם בשם "**Girl of the North Country**") הוא שיר שנכתב על ידי בוב דילן. השיר הוקלט באולפני קולומביה בניו יורק באפריל 1963, ויצא חודש לאחר מכן כרצועה השנייה באלבום האולפן השני של דילן, The Freewheelin' Bob Dylan. דילן הקליט מחדש את השיר כדואט עם ג'וני קאש בפברואר 1969. הקלטה זו הפכה לרצועה הפותחת של Nashville Skyline, אלבום האולפן התשיעי של דילן.

## רקע והלחנה
השיר נכתב לאחר נסיעתו הראשונה של דילן לאנגליה בדצמבר 1962, עם השלמת אלבומו השני. יש ויכוחים למי השיר הזה הוא מחווה: יש הטוענים שחברתו לשעבר אקו הלסטרום ויש הטוענים שבוני ביצ'ר, שתיהן הכיר דילן לפני שעזב לניו יורק. עם זאת, יש חשד שהשיר הזה יכול היה להיות בהשראת חברתו דאז, סוז רוטולו. דילן עזב את אנגליה לאיטליה כדי לחפש את רוטולו, שהמשך לימודיה שם גרם לקרע רציני במערכת היחסים ביניהם. ללא ידיעתו של דילן, היא כבר חזרה לארצות הברית, ועזבה בערך באותו זמן שהוא הגיע לאיטליה. שם הוא סיים את השיר, לכאורה בהשראת הסיום הנראה של מערכת היחסים שלו עם רוטולו. עם שובו לניו יורק באמצע ינואר, הוא שכנע אותה לחזור להיות יחד, ולחזור לדירתו ברחוב 4. רוטולו היא האישה המופיעה על עטיפת האלבום, צועדת יד ביד עם דילן במורד רחוב ג'ונס, לא רחוק מדירתם.

בעת שהותו בלונדון, פגש דילן מספר דמויות בסצנת הפולק המקומית, כולל זמר הפולק האנגלי מרטין קארתי. "נתקלתי בכמה אנשים באנגליה שבאמת הכירו את השירים האלה (באנגלית מסורתית)", נזכר דילן ב-1984. "מרטין קארתי, עוד בחור בשם [בוב] דבנפורט. מרטין קארתי מדהים. למדתי הרבה דברים ממרטין". קארתי חשף את דילן לרפרטואר של בלדות אנגליות מסורתיות, כולל העיבוד של קארתי עצמו לשיר "יריד סקרבורו", שדילן שאב ממנו היבטים של הלחן והמילים של "Girl from the North Country", כולל השורה מהפזמון "Remember me to one who lives there, she once was a true love of mine". מבחינה מוזיקלית, שיר זה כמעט זהה ליצירתו "Boots of Spanish Leather", שהולחנה והוקלטה שנה לאחר מכן עבור האלבום The Times They Are A-Changin'.

## קישורים חיצוניים

## הערות שוליים

קטגוריה:שירי בוב דילן
קטגוריה:שירים באנגלית
קטגוריה:שירי פולק רוק
סאלם אבו עאיש

**סאלם אבו עאיש** (ערבית: **سالم ابو عيش**) (נולד ב-9 בנובמבר 1961) הוא שייח' בדואי אשר כיהן כראש מועצה מקומית לקייה בשנים 2013–2018.

בבחירות 2013 זכה ב-34.24% מהקולות בסיבוב הראשון, מעט פחות מאחמד אלאסד, אולם בסיבוב השני ניצח את אלאסד ברוב של 51.93%.

במהלך כהונתו הורחב היישוב ונבנו בו שכונות חדשות. נמנה עם מייסדי מועצת הנגב.

כראש המועצה, תקף את מדיניות משרד המשפטים למאבק בתופעת הפולימיה בחברה הבדואית, ואמר כי מדובר בסוגיה דתית, וכי 'הדת היא מעל החוק'. הפרקליטות אף הורתה למשטרה לחקור האם אבו אעיש עצמו נשוי למספר נשים, בחשד כי נישא לאישה שלישית.

אב ל-13 ילדים.

## הערות שוליים

קטגוריה:בדואים ישראלים
קטגוריה:ראשי מועצת לקייה
קטגוריה:ערבים בראשות רשויות מקומיות בישראל
קטגוריה:ישראלים שנולדו ב-1961
יותם זילברמן

**יותם זילברמן** (נולד ב-5 בנובמבר 1957) הוא שחקן ומדבב ישראלי.

## ביוגרפיה
ב-1987 התקבל לבית הספר למשחק, "בית צבי". שם הכיר את סנדרה שונוולד, עמה התחתן בהמשך.

## קריירה
### כשחקן
* שוקה שקקלר: "קרוב לוודאי", 2006
* רופא: "לתפוס את השמים", 2005
* אבישי רובין: "סיטי טאוור", 2001–2002
* "זהב של שוטים", 1995
* יהושע: "Nazdrovia" (לחיים), 1992
* מוטי: "שבט כהן", 1991
בשנת 1996 השתתף בלהקת רוק בריטית בשם "כתם לידה".

ב-1987 שיחק במחזמר "עלובי החיים" בתפקיד מריוס. שיחק ב"הבימה" בין השנים 1989–1995 שיחק בהצגות: "שרוף את זה" בתפקיד ראשי, "הקוקוריקו", "טרטיף", "מלינקי", "מראה מעל הגשר", "זעקי ארץ אהובה", ו"קברט".

### כמדבב
* ריצ'רד גרייס: "עלילות ספיידרוויק", 2008
* מייבל / חזירון / קולות רקע: "שרק השלישי", 2007
* סטינג / אלמו: "כוורת בסרט", 2007
* יוצר סרטים 2: "תפוס ת'גלים", 2007
* נוח: "תזיזו ת'רגליים", 2006
* קולות רקע: "ארתור והמינימונים", 2006
* לוציוס מאלפוי: "הארי פוטר וגביע האש", 2005
* נולן: "לרדת מהפסים", 2005
* הקוסם: "מרשעת", 2024

## קישורים חיצוניים
* יותם זילברמן, במיזם "אישים" לתיעוד היצירה הישראלית
* 
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1957
צ'ארלס ואניק

**צ'ארלס אלברט ואניק** (באנגלית: **Charles Albert Vanik**; 7 באפריל 1913 – 30 באוגוסט 2007) היה פוליטיקאי אמריקאי, איש המפלגה הדמוקרטית, אשר כיהן כחבר בית הנבחרים של ארצות הברית מטעם אוהיו בין השנים 1955 ל-1981.

## ביוגרפיה
### ראשית חייו
ואניק נולד ב-7 באפריל 1913 בקליבלנד שבאוהיו, והיה בנם של סטלה (לבית קוושניקה) וצ'ארלס אלברט ואניק, קצב. הוא היה ממוצא צ'כי. סבתו מצד אמו, אלז'בייטה סברובה (1868–1948), נולדה בכפר הרכולוסקי, דרום בוהמיה (אז חלק מהאימפריה האוסטרו-הונגרית). ואניק השלים לימודי תואר ראשון ותואר במשפטים באוניברסיטת וסטרן ריזרב. לאחר שכיהן במועצת העיר קליבלנד מ-1938 עד 1939 ובסנאט של מדינת אוהיו מ-1940 עד 1942, התגייס ואניק לעתודת הצי של ארצות הברית, ולחם בזירת האוקיינוס האטלנטי ובזירת האוקיינוס השקט. לאחר המלחמה כיהן ואניק כשופט עירוני בין השנים 1946–1954.

### בית הנבחרים של ארצות הברית
ב-1954 התמודד על מחוז הקונגרס ה-21 של אוהיו. המחוז, שנמצא באיסט סייד של קליבלנד, היה מחולק באופן שווה בין אפרו-אמריקאים, שהצביעו לרפובליקנים באופן מובהק, ולבנים, שהיו ברובם דמוקרטים. בפריימריז הדמוקרטי, ניצח ואניק את חבר הקונגרס המכהן הוותיק  וכן את המתמודד האפרו-אמריקאי ג'ון הולי, מייסד ליגת ה-Negro Future Outlook.

בבחירות הכלליות, ואניק ניצח את הרפובליקני האפרו-אמריקאי פרנסיס א. יאנג, שעזר בארגון סניף קליבלנד של ה-NAACP. ואניק העביר מחוזות ב-1968 למחוז ה-22 השכן, כדי לפנות את מקומו ל שהפעילות הפוליטית הגוברת שלו אתגרה אותו במרוצים קודמים, וניצח את פרנסס פ. בולטון, שכיהנה מטעם המחוז מאז 1939. ואניק כיהן מטעם המחוז עד 1981.

בשנת 1974 הציע ואניק את תיקון ג'קסון-ואניק יחד עם הסנאטור הנרי "סקופ" ג'קסון, אשר שלל יחסי סחר נורמליים למדינות מסוימות שהגבילו את חופש ההגירה. התיקון נועד לאפשר לפליטים, במיוחד למיעוטים דתיים, להימלט מהגוש הסובייטי. במהלך תקופה זו, היה ואניק יו"ר ועדת המשנה לדרכים ואמצעים של הבית למסחר.

הוא נהג להכניס לרשומה של הקונגרס את מה שהוא כינה "המחקר השנתי למס חברות", שבו הוא רשום תאגידים ששילמו מעט מס הכנסה פדרלי.

בשנת 1982 התמודד ואניק על המועמדות הדמוקרטית לסגן מושל אוהיו כחבר מתמודד עם התובע הכללי של אוהיו, ויליאם ג'. בראון, שהתמודד על תפקיד המושל. הצמד הפסיד לריצ'רד פ. סלסט ומירל שומייקר. ואניק היה ידוע בכך שענד פפיון שחור עם כל חליפה.

### מותו
ואניק מת בשנתו ב-30 באוגוסט 2007, בביתו בג'ופיטר, פלורידה. הוא היה בן 94. הוא הותיר אחריו את אשתו בטי, בן אחד, בת ושני נכדים.

## קישורים חיצוניים
ימין|ממוזער|300x300 פיקסלים| חבר הקונגרס צ'ארלס א. ואניק (שלישי משמאל) וחבר הקונגרס מו אודל (שני מימין) מבקרים במפעל של סמסונייט באמבוס נוגאלס, חוליה בתפיסת "המפעל התאומים" שיצר מאות מקומות עבודה לקהילות משני הצדדים של גבול המדינות הבינלאומי, 1978

* 
* 

קטגוריה:אמריקאים ילידי אוהיו
קטגוריה:קליבלנד: אישים
קטגוריה:בוגרי בית הספר למשפטים באוניברסיטת קייס וסטרן ריזרב
קטגוריה:עורכי דין אמריקאים במאה ה-20
קטגוריה:אמריקאים ממוצא צ'כי
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1913
קטגוריה:אמריקאים שנפטרו ב-2007
הדייג ואשתו (סרט)

**הדייג ואשתו** (בגרמנית: **Der Fischer und seine Frau**) הוא סרט משנת 2005 מאת הבמאית והסופרת הגרמנית דוריס דרי, אשר נוצר בהשראת האגדה "הדייג ואשתו" מאת האחים גרים, וכן בהשראת העיבוד של האגדה, "הדייג ודג הזהב", מאת אלכסנדר פושקין.

## עלילה
וטרינר גרמני בשם אוטו, המתמחה בדגים, ובפרט בדגים מזן קוי, פוגש ביפן מעצבת אופנה גרמנית צעירה בשם אידה. הם מתאהבים ומתחתנים בעודם ביפן. לחתונתם הם מקבלים במתנה קמע מזל יפני בצורת חתול, הידוע בשם מנקי נקו, שאמור להביא להם מזל ושגשוג.

לאחר שובם לגרמניה הם מתגוררים בקרון המגורים של אוטו. עד מהרה נכנסת אידה להריון, ובני הזוג עוברים לגור בדירה מרווחת יותר. הם נאבקים כדי לשרוד כלכלית, אך בעוד שאוטו תופס את עצמו כבעל משפחה נינוח ורגוע אשר מסתפק בחיים פשוטים על מנת להיות מאושר, אידה שואפת להתקדם בסולם הכלכלי. היא מקווה להגשים את חלומה ולהגיע להצלחה עסקית של חברת עיצוב האופנה הייחודית שלה, אשר מושפעת מן האסתטיקה של דגי הקוי, אליהם נחשפה בעת שהותה ביפן.

אידה חולמת על חיים טובים יותר. היא עובדת לשם כך יומם ולילה, ולאחר שמגיעה להצלחה ראשונית, המשפחה עוברת לגור בדירה גדולה ומודרנית יותר. הצלחת היצירות של אידה נמשכת. היא נוסעת ליפן לעיתים תכופות לרגל עסקיה, בזמן שאוטו נשאר בבית ומטפל בילד. הניכור בין בני הזוג הולך וגדל, ולאחר שאידה מגיעה למצב שבו הם יכולים להרשות לעצמם לגור בוילה יוקרתית – ובה פסל ענק של מנקי נקו – נראה כי הקשר ביניהם מסתיים. אוטו חוזר לגור עם אמו ואילו אידה חוזרת לגור עם משפחתה.

בסופו של דבר, השניים מוצאים זה את זה שוב, הם חוזרים לחיות כזוג וחוזרים להתגורר בקרון הישן של אוטו.

## ביקורת
"הסרט הוא יצירה חינוכית, משעשעת ומגרה המבוססת על הקונסטלציה הבסיסית של אגדת גרים. היא מתארת בצורה פורמלית, מגוונת ומלאת דמיון את הבעיות המורכבות המתעוררות כאשר השאיפות למימוש עצמי, הקמת משפחה, אהבה וחלוקת תפקידים מודרנית, מובילים להתנגשות".

## קישורים חיצוניים
* 
* Der Fischer und seine Frau, באתר filmportal.de 

קטגוריה:סרטי קומדיה
קטגוריה:סרטי דרמה
קטגוריה:סרטים גרמניים
קטגוריה:סרטי 2005
פירופיט

**פירופיטים** הם צמחים שהסתגלו לעמוד בתנאי שרפה.

ישנם מיני צמחים שהשרפה יכולה להועיל להם. **פירופיטים סבילים** יכולים להיות עמידים להשפעות של שרפה, במיוחד אם היא חולפת במהירות. תכונה זאת מסייעת להם בתחרות עם צמחים פחות עמידים לשרפות, שניזוקים בתנאים אלה. **פירופיטים פעילים** מכילים שמנים אתריים נדיפים שמגבירים שריפות, שמועילות להם. **צמחים פירופילים** הם צמחים הזקוקים לאש על מנת להשלים את מחזור חייהם.

## פירופיטים סבילים
ממוזער| עץ סקוויה נאה חי שחלקו נשרף לפני מעל 100 שנים
לצמחים אלה יש התאמות לשריפות שיכולות לכלול קליפה עבה, רקמות שבהן תכולת הלחות גבוהה ואברי תשמורת תת-קרקעיים.

לדוגמה,
* אורן הביצות (*Pinus palustris*)
* סקוויה ענקית (*Sequoiadendron giganteum*)
* אלון השעם (*Quercus suber*)
* דיונאה (*Dionaea muscipula*) - צמח נמוך הגדל בקרקעות ביצה רוויות מים והקרבה למים מגנה עליו בפני השרפות בעוד צמחים גבוהים ממנו ניזוקים בשרפה. מעקב הראה שדיכוי השרפות מסכן את קיומה של הדיונאה בבית גידולה הטבעי.

## פירופיטים פעילים
עצים ושיחים כגון מיני אורן רבים, ביניהם אורן ירושלים (Pinus halepensis) ואורן קפריסאי (Pinus brutia), הנטועים בשטחים גדולים בישראל, ומיני מללויקה (Meleleuca), קליסטמון (Callistemon), בנקסיה (Banksia) ואקליפטוס (Eucaliptus) שמוצאם באוסטרליה, מעודדים התפשטות של שריפות באמצעות שמנים אתריים דליקים שישנם בעלים, בענפים ובגזעים שלהם. הם אמנם נשרפים כליל בפרוץ השרפה אבל מתחדשים מיד אחריה מזרעים שנאגרו במשך שנים רבות ונשמרו באצטרובלים ובפירות שלהם, הנקראים אצטרובלים סרוטוניים . חום השרפה הוא הגורם לזרעים להשתחרר ולהתפזר. עצים אחרים, שנשרפים יחד איתם אך אין להם מאגר זרעים מיוחד זה, לא מתחדשים באותה קלות בבית הגידול שלהם. זה מקנה לאותם פירופיטים יתרון בבית הגידול הנתון לשרפות. 

החיסרון של אסטרטגיה זאת הוא בכך שבבית גידול בו השרפות קורות לעיתים תכופות מדי, הצמחים לא מספיקים לגדול לאחר השרפה ולאגור מלאי של זרעים שיבטיח את ההתחדשות. פעילות האדם הגורמת לשרפות, מצד אחד וההתחממות של אקלים כדור-הארץ מהצד השני, המגדילים את תדירות השרפות, מגבירים את הסכנה המרחפת על אותם מיני צמחים שהתפתחו בתנאים של שרפות פחות תדירות.

## צמחים פירופילים
אלו צמחים הזקוקים לאש לצורך רבייתם. לדוגמה, אורן הביצות {*Pinus palustris* ). הוא תלוי באש כדי לפנות מקום על הקרקע לנביטת זרעים.

האש, המעלה את הטמפרטורה ומעלה עשן, היא הכרחית לנביטת הזרעים של צמחים פירופילים כגון שיח הלוטם. חומרים המשתחררים בעשן העולה מעץ שרוף וביניהם אלה הנקראים קריקינים  הם המעודדים את נביטת הזרעים במצע האפר המכסה את הקרקע לאחר השרפה.

## אבולוציה
מאובנים בני 99 מיליון שנה של צמח ממשפחת האשחריים שנשתמרו בענבר מראים התאמה לאש באמצעות עלים דמויי מחט, מכוסים בשערות קצרות. עלים שרופים כאלה נתגלו במאובנים שנמצאו במיאנמר. מסיקים מכך ששריפות תכופות הפעילו לחץ אבולוציוני על צמחים בעלי פרחים מאז הקרטיקון.

## ראו גם
* שרפת יער

## לקריאה נוספת

* Daniel Moya D., De las Heras J., Salvatore R., Valero E., Leon V. (2013) Fire intensity and serotiny: response of germination and enzymatic activity in seeds of Pinus halepensis Mill. from southern Italy. Annals of Forest Science 70:49–59. https://doi.org/10.1007/s13595-012-0236-x
* Tada C.K., Plumanns-Pouton E.S., Penman T.D. et al. (2024) Fire intensity effects on serotinous seed survival. Fire Ecology 20, 80 https://doi.org/10.1186/s42408-024-00295-7


## קישורים חיצוניים

## הערות שוליים

קטגוריה:פיזיולוגיה של הצמח
עזרא גבאי

**עזרא גבאי** (1929–2023) היה רואה חשבון ישראלי.

## ראשית חייו

גבאי נולד בבגדאד בשנת 1929. הוא סיים בהצטיינות את לימודיו בבית הספר "שמש" בהיותו בן 16 וב-1950 קיבל תעודת רואה חשבון מוסמך מאנגליה, תואר שלמד בהתכתבות. גבאי החל עבודתו בעיראק, כמתמחה ואחר כך כרואה חשבון בסניף של הפירמה הבינלאומית Whinney Murray, שלימים הפכה חלק מארנסט אנד יאנג (E&Y).

במקביל היה פעיל במסגרת המחתרת הציונית בעיראק במבצע עזרא ונחמיה להעלאת יהודי עיראק לישראל. ביוני 1951 עלה לארץ בעצמו.

## פעילות עסקית

בשנת 1956 הוסמך גבאי בישראל כרואה חשבון והוענק לו רישיון שמספרו 35. ב-1959 פתח את משרד גבאי ושות' והחל לקבל לקוחות, בעיקר חברות ביטוח.

במרוצת השנים הפך המשרד למומחה בראיית חשבון של ענפי הביטוח והשירותים הפיננסיים, תוך מתן דגש על שירות אישי, כאשר גבאי נחשב לרואה החשבון המוביל של ענף הביטוח בישראל ולשם נרדף למומחיות ומקצועיות. ב-1998 התמזג עם משרד קוסט לב ארי פורר. שם המשרד שונה אחר כך ל"קוסט, פורר את גבאי" והוא היה לגדול בישראל. עד יומו האחרון הוא הגיע למשרדו מדי יום.

250px|ממוזער|שמאל|עזרא גבאי במשרדו

## פעילות למען הקהילה

לצד פעילותו העסקית פעל גבאי לקידום חינוך ומצוינות. הוא נמנה עם מייסדי הקרן לקידום החינוך בישראל מייסודה של הקרן לקידום החינוך ליוצאי עיראק בישראל ועמד בראשה משך ארבעה עשורים. יחד עם שותפיו בקרן סייע במתן מעל 28 אלף מלגות ללימודי תואר ראשון, שני ושלישי, מימון למעלה מ-150 אלף שעות של שיעורי עזר, בעיקר במקצועות מתמטיקה, אנגלית ומדעים ועוד. הקרן הביאה גם להקמתן של מעל למאה כיתות מחשבים, ספריות וחדרי מוזיקה בבית הספר. בהיותו איש מסורת, גבאי תמך והקים בתי כנסת. בין היתר סייע להקמת בית הכנסת "יחד שבטי ישראל" בתל ברוך לזכר הוריו דניאל ופרחה גבאי והוריה של אשתו נרדה, רוזה ובנימין כהן.

בשנותיו האחרונות קידם בפתח תקווה פרויקט לימודי של מגמת רחפנים בקרב צעירים וצעירות מאוכלוסיות מוחלשות. בשל פעילותו הנרחבת למען הקהילה במסגרות השונות, הוחלט לקרוא רחוב בעיר על שמו.

## חיים אישיים

בשנת 1958 התחתן עם נרדה לבית כהן. לזוג נולדו 4 ילדים. בנו בני משמש כיו"ר הפניקס.
## הערות שוליים

קטגוריה:רואי חשבון ישראלים
קטגוריה:ישראלים ילידי עיראק
קטגוריה:ישראלים שנולדו ב-1929
קטגוריה:ישראלים שנפטרו ב-2023
בוב אנדרסון (סייף)

**רוברט ג'יימס גילברט אנדרסון** שידוע כ**בוב אנדרסון** (15 בספטמבר 1922 – 1 בינואר 2012) היה סייף אנגלי, מדריך סיף, כוריאוגרף קרבות, פעלולן ושחקן קולנוע. אנדרסון החל כסייף אולימפי בצבא הבריטי ובהמשך הפך למדריך סיף וכוריאוגרף קרבות בקולנוע עם קריירה עשירה שנמשכה למעלה מ-50 שנה וכללה סרטים ידועים ומצליחים כמו מלחמת הכוכבים, איש הנצח, שלושת המוסקטרים, הנסיכה הקסומה, טרילוגיית שר הטבעות, שודדי הקאריביים: קללת הפנינה השחורה ועוד. הוא נחשב לכוריאוגרף הקרבות הידוע ביותר בהוליווד והדריך בסיף שחקנים רבים, בהם ארול פלין, שון קונרי, אנטוניו בנדרס, מארק המיל, ויגו מורטנסן, אדריאן פול וג'וני דפ. אנדרסון היה אחד מהשחקנים שגילמו את דארת' ויידר - כאשר לבש את החליפה ושיחק אותו בקטעי הדו-קרב בסרטי האימפריה מכה שנית ושובו של הג'דיי.

אנדרסון הלך לעולמו בגיל 89 בבית החולים בווסט אסקס.

## פילמוגרפיה

פילמוגרפיה:

### צוות

### פעלולן
* The Master of Ballantrae (1953) - פעלולים (ללא קרדיט)
* Il maestro di Don Giovanni (1954) - פעלולים
* תותחי נברון (סרט) (1961) - פעלולים
* מרוסיה באהבה (סרט) (1963) - פעלולים
* קזינו רויאל (1976) - פעולים
* Kidnapped (1971) - אחראי קרבות
* One of Our Dinosaurs is Missing (1975) - מתאם פעלולים
* מלחמת הכוכבים (1977) - פעלולן, כפיל (ללא קרדיט)
* Candleshoe (1977) - מתאם פעלולים
* האימפריה מכה שנית (1980) - גילם את דארת' ויידר בקטעי הסיף
* סופרמן 2 (1980) - פעלולן
* שובו של הג'דיי (1983) - גילם את דארת' ויידר בקטעי הסיף

### שחקן
* דוקטור הו (1968) - לוחם משמר בפרק אויב העולם
* Candleshoe (1977) - הוד (ללא קרדיט)
* האימפריה מכה שנית (1980) - טרי קאלום, קצין מורדים על הות' (ללא קרדיט)
* שלושת המוסקטרים (1993) - ללא קרדיט
* Reclaiming the Blade (2009) - בתפקיד עצמו

## הערות שוליים

קטגוריה:סייפים
קטגוריה:סייפים בריטים
קטגוריה:מלחמת הכוכבים: שחקנים
קטגוריה:פעלולנים
קטגוריה:שחקנים בריטים
קטגוריה:אנגלים שנולדו ב-1922
קטגוריה:בריטים שנפטרו ב-2012